b'\n_START_ARTICLE_\nViktorija Lopirjova\n_START_PARAGRAPH_\nViktorija Lopirjova (Rostov, 26. srpnja 1983.) ruska je televizijska voditeljica i model, za\xc5\xa1titno lice Svjetskog nogometnog prvenstva 2018. u Rusiji._NEWLINE_Ro\xc4\x91ena je u Rostovu 26. srpnja 1983., a u sredi\xc5\xa1te pozornosti dolazi osvajanjem naslova Miss Rusije 2003. godine. Od 2006. radi kao televizijska voditeljica \xc5\xa1portskog programa, posebice nogometnog._NEWLINE_Bila je i voditeljica \xc5\xbedrijeba skupina za Kup konfederacija 2017. odr\xc5\xbean u Rusiji. Izabrana je za veleposlanicu Svjetskog nogometnog prvenstva 2018. u rodnoj zemlji._NEWLINE_U prosincu 2013. udala se za nogometa\xc5\xa1a Fjodora Smolova, tada napada\xc4\x8da Krasnodara. Rastali su se u svibnju 2015.'